RBF เปิดเทรดวันแรกวิ่งเหนือจอง 24% แตะ 4.08 บ. มูลค่าซื้อขาย 277 ลบ.
RBF เปิดเทรดวันแรกวิ่งเหนือจอง 24% แตะ 4.08 บ. มูลค่าซื้อขาย 277 ลบ. โดย ณ เวลา 10.00 น. อยู่ที่ระดับ 4.06 บาท บวก 0.76 บาท หรือ 23.03% สูงสุดที่ระดับ 4.10 บาท ต่ำสุดที่ระดับ 4.06 บาท ด้วยมูลค่าการซื้อขาย 276.69 ล้านบาท
RBF เปิดเทรดวันแรกวิ่งเหนือจอง 24% แตะ 4.08 บ. มูลค่าซื้อขาย 277 ลบ. โดย ณ เวลา 10.00 น. อยู่ที่ระดับ 4.06 บาท บวก 0.76 บาท มูลค่าการซื้อขาย 276.69 ล้านบาท
24 ต.ค. 2562

ผู้สื่อข่าวรายงานว่า ราคาหุ้น บริษัท อาร์ แอนด์ บี ฟู้ด ซัพพลาย จำกัด (มหาชน) หรือ RBF เปิดเทรดวันแรกที่ระดับ 4.08 บาท จากราคาไอพีโอที่ 3.30 บาท โดย ณ เวลา 10.00 น. อยู่ที่ระดับ 4.06 บาท บวก 0.76 บาท หรือ 23.03% สูงสุดที่ระดับ 4.10 บาท ต่ำสุดที่ระดับ 4.06 บาท ด้วยมูลค่าการซื้อขาย 276.69 ล้านบาท
อนึ่ง RBF เป็นผู้ผลิตและจำหน่ายวัตถุที่ใช้เป็นส่วนผสมในอาหาร (Food Ingreadients) ให้กับลูกค้าอุตสาหกรรมเป็นหลัก รวมถึงผลิตตามคำสั่งซื้อ (Made to order) นอกจากนี้ยังมีผลิตภัณฑ์ภายใต้ตราสินค้าของบริษัท ได้แก่ “อังเคิลบาร์นส์”  “เบสท์  โอเดอร์”  “ก๊อปจัง” “Haeyo” “Angelo” และ “Aroi Mak Mak”
ทั้งนี้ บริษัทแบ่งกลุ่มผลิตภัณฑ์ออกเป็น 6 กลุ่ม คือ กลุ่มวัตถุแต่งกลิ่นและรส และสีผสมอาหาร กลุ่มแป้งและซอส กลุ่มผลิตภัณฑ์อบแห้ง กลุ่มผลิตภัณฑ์อาหารแช่แข็ง กลุ่มบรรจุภัณฑ์พลาสติก และกลุ่มผลิตภัณฑ์ซื้อมาเพื่อจำหน่าย ปัจจุบันบริษัทส่งออกผลิตภัณฑ์ไปขายทั่วโลก อาทิ มาเลเซีย อินโดนีเซีย ลาว กัมพูชา เวียดนาม เมียนมาร์ ประเทศแถบตะวันออกกลางและเอเชียใต้ ทั้งสหรัฐอาหรับเอมิเรต คูเวต อินเดีย ปากีสถาน รวมไปถึงออสเตรเลีย ญี่ปุ่น จีน รัสเซีย  อังกฤษ เยอรมันและสหรัฐอเมริกา